“กรภัทร” มอง SET บวกต่อ! หลังบอนด์ยีลด์ลง-ดอลลาร์อ่อนค่า แนะสอย 6 หุ้นเด่น
“กรภัทร วรเชษฐ์” ชี้วันนี้ SET ยืนแดนบวก นักลงทุนคลายกังวลเฟดชะลอขึ้นดอกเบี้ย ส่งผลให้บอนด์ยีลด์ลดลง -ดอลลาร์อ่อนตัว แนะสอย 6 หุ้นเด่น GULF-GUNKUL-GPSC-CRC-MAKRO-BE8
“กรภัทร วรเชษฐ์” ชี้วันนี้ SET ยืนแดนบวก นักลงทุนคลายกังวลเฟดชะลอขึ้นดอกเบี้ย ส่งผลให้บอนด์ยีลด์ลดลง -ดอลลาร์อ่อนตัว แนะสอย 6 หุ้นเด่น GULF-GUNKUL-GPSC-CRC-MAKRO-BE8
24 พ.ย. 2565

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (24 พ.ย. 65) ว่า บรรยากาศการซื้อขายตลาดหุ้นไทยวันนี้มีโอกาสที่จะยืนอยู่ในแดนบวก หลังจากที่ธนาคารสหรัฐ (เฟด) ส่งสัญญาณชะลอการขึ้นอัตราดอกเบี้ยนโยบาย รวมถึงบอนด์ยีลด์ ค่าเงินดอลลาร์สหรัฐที่อ่อนค่าลง จะส่งผลดีต่อสินทรัพย์อย่างหุ้น โดยเฉพาะตลาดเอเชียจะได้รับความสนใจจากนักลงทุนอย่างมาก
นอกจากนี้ FTSE ได้เพิ่มน้ำหนักหุ้นไทย ซึ่งจะส่งผลดีอย่างมากกับตลาดหุ้นไทย อีกทั้งยังมีปัจจัยภายในประเทศที่หนุนดัชนีให้ไปต่อได้ คือ การบริโภค และธุรกิจเอสเอ็มอีที่ฟื้นตัวอย่างรวดเร็ว โดยมองว่าวันนี้ดัชนีตลาดหุ้นไทยจะเคลื่อนไหวอยู่ที่ระดับ 1,623 – 1,640 จุด
สำหรับกลยุทธ์การลงทุน แนะนำหุ้นกลุ่มโรงไฟฟ้า ที่รับข่าววันที่ 25 พ.ย. 65 จะมีการยื่นขายไฟฟ้าวันสุดท้าย ซึ่งมีบริษัทเอกชนจำนวนมากแห่เข้าชิงพลังงานหมุนเวียน 5,203 เมกะวัตต์ แนะนำหุ้นเด่นรับข่าวนี้ คือ บริษัทกัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ,บริษัท กันกุลเอ็นจิเนียริ่ง จำกัด (มหาชน) หรือ GUNKUL และ บริษัทโกลบอล เพาเวอร์ ซินเนอร์ยี่ จำกัด (มหาชน) หรือ GPSC
นอกจากนี้ยังแนะนำ 3 หุ้นน่าเก็งกำไร ดังนี้ บริษัทเซ็นทรัล รีเทล คอร์ปอเรชั่น จำกัด (มหาชน) หรือ CRC ให้แนวรับที่ 43 บาท แนวต้าน 46 บาท ซึ่งกำลังจะเข้า MSCI ในเร็วๆนี้ ต่อมา บริษัท สยามแม็คโคร จำกัด (มหาชน) หรือ MAKRO ให้แนวรับ 37.50 บาท แนวต้าน 40 บาท รับยอดขายที่ดีขึ้นช่วงการแข่งขันฟุตบอลโลก 2022 และ บริษัทเบริล 8 พลัส จำกัด (มหาชน) หรือ BE8 ให้แนวรับ 55 บาท แนวต้าน 57.50 บาท